**Országos Yardstick Trophy Kupasorozat – 2019**

**VERSENYKIÍRÁS**

1. **Bevezetés**
	1. A sorozat kiírója: Magyar Vitorlás Szövetség
	2. A verseny célja A kupasorozat célja, hogy nagyhajós, szabadidős vitorlázóknak flotta versenyzési lehetőséget biztosítson a vitorlás szezonban, a Balaton egész területén.
2. **Szabályok**
	1. A versenyen az alábbi szabályok érvényesek:
* A Vitorlázás Versenyszabályai 2017-2020
* A Magyar Yardstick Előnyszámrendszer szabályzata
* A versenysorozatok egyes versenyeinek versenykiírásai kiegészítve ajelen versenykiírással.
1. **Részvételi jogosultág**
	1. Résztvevő versenyzők
		1. A versenysorozaton, és annak egyes versenyein való részvételhez a benevezett személyeknek nem szükséges leigazolt és versenyengedéllyel rendelkező személyeknek lenniük.
		2. A hajó vezetője rendelkezzen a megfelelő és érvényes hajóvezetői engedéllyel.
		3. A versenysorozat bármely versenyére benevezett egység értékelésre kerül a versenysorozaton is.
	2. Résztvevő hajók
		1. A résztvevő hajónak szerepelnie kell a 2019. évre kiadott, érvényes magyar yardstick listában. Ennek hiányában a versenysorozat idejére a hajó típusát és a német yardstick listát alapul véve YS számot meghatározni a versenyrendező jogosult.
		2. A nevezett hajónak rendelkeznie kell érvényes hajólevéllel, minimum 5 millió forint értékű felelősségbiztosítással, illetve a hajózási szabályzatban leírt kötelező felszerelésekkel.
2. **Nevezés**
	1. Nevezési feltételeket az adott verseny versenykiírása határozza meg.
	2. A kupasorozaton való részvételnek külön nevezési díja nincs. A kupasorozat versenyein a versenykiírásban megjelölt nevezési díj fizetendő.
	3. A Magyar Vitorlás Szövetség versenyengedélyes versenyzői, vagy pártoló tagjai a versenyenként fizetendő a nevezési díjból 1.000.- Ft kedvezményben részesülnek.
	4. A kupasorozat egyes versenyeinek nevezésein a résztvevők nyilatkozzanak a szabályok betartásáról, az egészségügyi alkalmasságukról és a szükséges dokumentumok meglétéről, valamint a hajóvezető személyi felelősségről.
	5. A hajó vezetője jelenjen meg az esemény előtt a kormányos értekezleteken.
3. **Versenyprogram**
	1. A versenysorozat tervezett futamszáma: 8 futam, amelyet a Balatonfüredi Yacht Club, Balatoni Hajózási Zrt, Kenese Marina-Port Vízisport Egyesület rendeznek.
	2. A kupasorozat versenyei önállók, előkészítésükért, rendezésükért és értékelésükért a rendező egyesület felel.
	3. A kupasorozat versenyei:

|  |  |  |
| --- | --- | --- |
| Időpont | Verseny neve | Helyszín |
| Tolnay Kálmán Emlékverseny | május 4. | Balatonfüred |
| Bahart Regatta I. | május 18. | Badacsony |
| Bahart Regatta II.  | június 22. | Siófok |
| Bahart Regatta III.  | július 6. | Balatonszemes |
| Horváth Boldizsár Emlékverseny | július 14. | Balatonfüred |
| Bahart Regatta IV. | augusztus 10. | Balatonlelle |
| Bahart Regatta V | szeptember 14. | Balatonboglár |
| Őszi Regatta | október 19. | Balatonkenese |

1. **Értékelés**
	1. A külön-külön megrendezett versenyek mindegyikének végeredménye 1 futam eredményeként kerül beszámításra a versenysorozat végén az eredménybe.
	2. A kupasorozat a legkisebb pontrendszer alapján kerül értékelésre, a versenyen az RRS A2, A8 és A9 szabályai vannak érvényben
	3. A sorozat versenyei egységes értékelési rendszerben, három yardstick csoportban, a 2019. évre érvényes yardstick lista adatainak figyelembevételével kerülnek értékelésre.

YS I csoport: YS szám 99 és alatta

YS II csoport: YS szám 100 - 109

YS III csoport: YS szám 110 és felette

* 1. Az Országos Yardstick Open kupasorozatot az a hajó nyeri, amelyik a tíz futam alapján a legkevesebb pontot gyűjti. Legalább 8 megrendezett futam esetén 2, míg legalább 6 megrendezett futam esetén 1 futam eredménye kiejthető.
	2. A kupasorozat eredményeit a szervezők értékelik és tartják nyilván.
	3. A kupasorozat híreit, versenykiírásait, eredményeit és képeit, a szervezők folyamatosan közzéteszik a Yardstick Trophy hivatalos honlapján - <http://hunsail.hu/ys-trophy-2019>
1. **Díjazás**
	1. A kiíró, kupasorozat végeredménye alapján díjazza a yardstick csoportok 1-6. helyezett hajóit, a legénység tagjaitól függetlenül.

Minden osztály: I. helyezettje 20%

 II. helyezettje 10%

III. helyezettje 5%

kedvezményt kap a Balatoni Hajózási Zrt. 2019. évi kikötő bérleti díjából, valamint átvehetik az MVSz külön díjait.

1. **Média**
	1. A nevezők nevezésükkel tudomásul veszik, hogy a versenyről, a versenyre történő ki- és behajózásról és a parti programokról film- és fotófelvételek készülhetnek, amelyeken a hajók, illetve a hajón tartózkodó személyek látszhatnak. Ezeket a fotókat, illetve filmfelvételeket – amennyiben nem sértik a személyiségi jogokat – a versenyrendezőség korlátlanul felhasználhatja, nyilvánosságra hozhatja, értékesítheti, illetve továbbadhatja harmadik személyeknek. A nevezők és résztvevők ezzel kapcsolatban mindennemű utólagos követelésről vagy kártérítési igényükről kifejezetten lemondanak.
2. **Szavatosság kizárása**
	1. A hajók vezetői és a legénység teljes egészében maguk felelnek biztonságukért, mind a rendezvény szárazföldi eseményein, mind a vízen, és ezt a felelősséget sem a jelen versenykiírás, vagy bármilyen egyéb rendelkezés nem korlátozza. Minden hajó felelős személye, illetve legénysége maga dönt arról, hogy a hajó illetve a legénység képzettsége alkalmas-e az adott időjárási viszonyok között a rendezvényen való részvételre.
	2. A vonatkozó jogszabályok által megengedett keretek között a versenyen való részvétellel kapcsolatban vagy annak folyamán előforduló személyi sérülésekért vagy halálesetért és vagyoni károkért, veszteségekért a versenyt rendező szervezet, annak munkavállalói, tisztségviselői, illetve megbízottjai és alvállalkozói semmilyen felelősséget nem vállalnak.
	3. A nevezési lap aláírásával a hajó felelős vezetője kijelenti, hogy a rendezvényre és a vízi közlekedésre vonatkozó szabályokat és előírásokat ismeri, azokat tudomásul vette, betartja és a felelősségi körébe tartozó személyekkel ezeket ismerteti, illetve az esemény teljes időtartama alatt mind a vízen, mind a szárazföldön betartatja.

Jó szelet kíván a versenyrendezőség!

Óvd a Balaton tisztaságát és erre másokat is figyelmeztess!